CELEX: C2005/069/40
Language: el
Date: 2005-03-19 00:00:00
Title: Υπόθεση Τ-2/05: Προσφυγή της εταιρίας Reckitt Benckiser N.V. κατά του Γραφείου Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 4 Ιανουαρίου 2005

19.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/22
            
         Προσφυγή της εταιρίας Reckitt Benckiser N.V. κατά του Γραφείου Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 4 Ιανουαρίου 2005
   (Υπόθεση Τ-2/05)
   (2005/C 69/40)
   Γλώσσα στην οποία έχει συνταχθεί η προσφυγή: η αγγλική
   Η εταιρία Reckitt Benckiser N.V., με έδρα το Hoofddorp (Kάτω χώρες), εκπροσωπούμενη από τον δικηγόρο G.S.P. Vos, άσκησε στις 4 Ιανουαρίου 2005 προσφυγή ενώπιον του Πρωτοδικείου των Ευρωπαϊκών Κοινοτήτων κατά του Γραφείου Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την προσβαλλομένη απόφαση του τμήματος προσφυγών του ΓΕΕΑ·
            
         
               —
            
            
               να κάνει δεκτή την αίτηση 1 155 712 για καταχώριση κοινοτικού σήματος ·
            
         
               —
            
            
               να καταδικάσει το Γραφείο στα δικαστικά έξοδα σύμφωνα με το άρθρο 87, παράγραφος 2, του Κανονισμού Διαδικασίας του Πρωτοδικείου.
            
         
      Λόγοι ακυρώσεως και κύρια επιχειρήματα:
   
               Κοινοτικό σήμα προς καταχώριση:
            
            
               To τρισδιάστατο σήμα που αποτελείται από λευκό και μπλε ορθογώνιο δισκίο με οβάλ λευκό κέντρο για τα προϊόντα των κλάσεων 1 και 3 (χημικά προϊόντα για βιομηχανικούς σκοπούς· λευκαντικά παρασκευάσματα και λοιπές ουσίες για χρήση καθαριστηρίων, …) - αίτηση 1 155 712).
            
         
               Απόφαση του εξεταστή:
            
            
               Απόρριψη της αιτήσεως καταχωρίσεως.
            
         
               Απόφαση του τμήματος προσφυγών:
            
            
               Απόρριψη της προσφυγής.
            
         
               Λόγοι ακυρώσεως προβαλλόμενοι με την παρούσα προσφυγή:
            
            
               Παραβίαση του άρθρου 7, παράγραφος 1, στοιχείο β, του κανονισμού 40/94 του Συμβουλίου.